שר העבודה והרווחה איציק שמולי הודיע הערב (שבת) כי החליט שלא להאריך את ההיתר המאפשר לרופאים לעבוד בתורנויות של 26 שעות. השר שמולי הנחה את כל הגורמים לגבש תוך שלושה חודשים את העקרונות למתווה לקיצור תורנויות, ותוך חמישה חודשים להציג את המתווה הסופי. ארגון המתמחים "מרשם" מסר כי "אנחנו מודים לשר על הנחישות והאומץ להוביל אתנו את השינוי, ולהפוך את התורנויות הלא אנושיות של המתמחים לנחלת ההיסטוריה".
ההיתר לתורנויות בנות 26 שעות לרופאים לא יוארך - וואלה! חדשות